《送王致道代祠北岳北海济渎南镇》
元代·陈旅

皇帝斋明守镇圭，祠官奉节出金闺。北寻海渎瞻恒岳，南涉江淮上会稽。

山下灵风吹桂棹，云边仙树拂丹梯。王褒空有《甘泉》颂，投老还乡祀碧鸡。

作者简介：（1288—1343）元兴化莆田人，字众仲。幼孤，笃志于学，不以生业为务。以荐为闽海儒学官。游京师，虞集见其文，称其博学多闻。荐除国子助教。出为江浙儒学副提举。顺帝至正初，累官国子监丞卒。有《安雅堂集》。